[{"text_idx": "#000000", "text": "IJK 2020 okazos nur en la reto"}, {"text_idx": "#000002", "text": "Lau\u0306 j\u0302usa komuniko de la LKK, la diversaj limigoj pri kunvenoj kaj vojag\u0302ado nun tute malebligas fizikan kongreson en Nederlando en julio. Tial la c\u0302eesta kongreso estas nuligita, sed anstatau\u0306 g\u0302i en la sama semajno okazos reta IJK, kun programo g\u0302uebla c\u0302ie ajn en la mondo."}, {"text_idx": "#000003", "text": "La alig\u0302intoj de la IJK au\u0306tomate estos aligitaj al la reta kongreso, kies baza kotizo estos 20 eu\u0306roj. Tiuj, kiuj jam pagis pli da mono, povos uzi g\u0302in por alig\u0302i al IJK en posta jaro. Ankau\u0306 repagoj eblos, lau\u0306 Rogier Huurman, la prezidanto de la loka kongresa komitato de la IJK. Tiuj tamen ne okazos au\u0306tomate."}, {"text_idx": "#000004", "text": "\u2013 Por tiuj, kiuj pagis pli ol 20 eu\u0306rojn, la resto estas momente konservata kaj kalkulata kiel antau\u0306pago por IJK 2021 au\u0306 2022, ni ankorau\u0306 precize decidos. Oni povas ankau\u0306 peti reg\u0302iron."}, {"text_idx": "#000011", "text": "\u2013 Ni provos proponi lau\u0306eble multajn programerojn de tradicia IJK en la nova formo, kaj eble iujn novajn. Ni multe cerbumos pri tio, kaj ankau\u0306 rigardos la spertojn de aliaj nun okazantaj retaj eventoj. Ni estas en kontakto kun organizantoj de aliaj grandaj renkontig\u0302oj por inters\u0302ang\u0302i ideojn kaj spertojn. Estus ja bedau\u0306re, se c\u0302iu organizo farus denove la tutan saman laboron."}, {"text_idx": "#000013", "text": "\u2013 La nuna IJK2020-teamo eklaboras pri reta kongreso, sed ni estas malfermaj por teamanoj, kiuj portas aldonajn kapablojn. Ekzemple nun malpli gravas, ke la teamanoj log\u0302u en au\u0306 proksime de Nederlando."}, {"text_idx": "#000014", "text": "Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)Click to share on Mastodon(Malfermig\u0302as en nova fenestro)"}, {"text_idx": "#000021", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]